CELEX: 32013R0276
Language: hr
Date: 2013-03-19 00:00:00
Title: Provedbena uredba Komisije (EU) br. 276/2013 od 19. ožujka 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               87
            
         32013R0276
   
               L 084/9
            
            
               SLUŽBENI LIST EUROPSKE UNIJE
            
            
               19.03.2013.
            
         
      PROVEDBENA UREDBA KOMISIJE (EU) br. 276/2013
   od 19. ožujka 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na bilo koju drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste te koja je uspostavljena posebnim propisima Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s navedenim Općim pravilima, robu navedenu u stupcu 1 tablice iz Priloga na temelju obrazloženja iz stupca 3 navedene tablice treba razvrstati u odgovarajuće oznake KN navedene u stupcu 2.
            
         
               (4)
            
            
               Primjereno je da se sukladno članku 12. stavku 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik u razdoblju od tri mjeseca može nastaviti pozivati na obvezujuće tarifne informacije o razvrstavanju robe u kombiniranu nomenklaturu koje su izdala carinska tijela država članica, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje su izdala carinska tijela država članica, a koje nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. ožujka 2013.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Podna obloga za terasu od mješovite drvene mase, mjera oko 0,15 × 0,02 × 3,7 m koja se sastoji od otpadnih drvenih vlakana (60 %), reciklirane plastične mase (HDPE) (30 %), dodataka koje ne sadrže plastičnu masu, sredstava za punjenje, UV stabilizatora i pigmenata (10 %). Obloga se proizvodi ekstruzijom. Ima profil pravokutnog oblika i gustoću od 1,20 g/cm3.
               Gornja površina je zrnata i teksturirana, a donja je rebrasta. Obloga ima brazde koje se protežu bočno cijelom duljinom.
               Ima obilježja krutog nepomičnog plastičnog proizvoda, s punjenjem od drvenih otpadaka. Riječ je o nadomjesku drveta i rabi se na primjer za izgradnju terasa, staza itd.
            
            
               3918 90 00
            
            
               Proizvod se razvrstava u skladu s Općim pravilima 1., 3.b i 6. za tumačenje kombinirane nomenklature i tekstom oznaka KN 3918 i 3918 90 00.
               Budući da su drvena vlakna samo sredstvo za punjenje te da plastična masa sadrži drvena vlakna i proizvodu daje njegovu bitnu značajku, ne može se razvrstati kao proizvod od drveta u poglavlje 44. (vidjeti također Napomene s objašnjenjem HS-a uz poglavlje 44.) U skladu s tim, proizvod se smatra plastičnom masom koja se rabi kao podna obloga.
               Stoga se razvrstava kao podna obloga od plastične mase s oznakom KN 3918 90 00.